प्रकाश सिंह बादल के देहांत पर नेताओं ने जताया दुख; सीएम बोले- भारतीय राजनीति के लिए अपूरणीय क्षति
हरियाणा के CM मनोहर लाल ने देश के सबसे अनुभवी और वयोवृद्ध राजनेता, पंजाब के पूर्व मुख्यमंत्री प्रकाश सिंह बादल के निधन  पर गहरा दुख व्यक्त करते हुए कहा कि उनका निधन हो भारतीय राजनीति के लिए एक अपूर्णीय क्षति है।
पंजाब के पूर्व मुख्यमंत्री प्रकाश सिंह बादल के निधन पर हरियाणा में शोक है। सीएम समेत अन्य नेताओं ने पूर्व मुख्यमंत्री प्रकाश सिंह बादल के निधन पर दुख जताया है। CM मनोहर लाल ने कहा कि उनका निधन होना भारतीय राजनीति के लिए एक अपूरणीय क्षति है।
मुख्यमंत्री ने कहा कि बादल का नाम देश की राजनीति के इतिहास में स्वर्णिम अक्षरों में अंकित है। वे उन्हें अपनी विनम्र श्रद्धांजलि अर्पित करते हैं और ईश्वर से प्रार्थना करते हैं कि शोक संतप्त परिवार को यह दुख सहने की शक्ति प्रदान करें।
21 साल में बने सरपंच
मुख्यमंत्री मनोहर लाल ने कहा कि 21 वर्ष की उम्र में गांव का सरपंच बनकर राजनीति की शुरुआत करने वाले प्रकाश सिंह बादल 95 वर्ष की आयु तक राजनीति में सक्रिय रहे और करीब 74 बरस से अधिक के राजनीतिक जीवन में हमेशा राजनीति के केंद्र में रहे। उन्होंने कहा कि 43 वर्ष की आयु में पहली बार पंजाब के CM बने प्रकाश सिंह बादल पांच बार मुख्यमंत्री बने। आखिरी बार लगातार 10 साल तक मुख्यमंत्री रहे।
2015 में नेल्सन मंडेला की PM ने दी उपाधि
मुख्यमंत्री ने कहा कि 2015 में PM नरेंद्र मोदी ने बादल को 'स्वतंत्र भारत के नेल्सन मंडेला' के रूप में वर्णित किया था। उन्होंने कहा था कि बादल भारत के नेल्सन मंडेला हैं। बादल साहब जैसे लोगों का एकमात्र अपराध यह है कि उनके राजनीतिक विचार सत्ता में बैठे लोगों से अलग थे।
डिप्टी सीएम दुष्यंत चौटाला ने प्रकट किया दुख 
पूर्व सीएम हुड्‌डा ने भी जताया शोक
कुलदीप बिश्नोई बोले- एक युग का अंत 
प्रकाश सिंह बादल की कमी हमेशा खलेगी: अभय चौटाला
ये खबर भी पढ़ें:- 
पंजाब के पूर्व CM प्रकाश सिंह बादल का निधन: चंडीगढ़ में आज पार्टी कार्यालय में होंगे अंतिम दर्शन, कल पैतृक गांव बादल में अंतिम संस्कार 
पंजाब के पूर्व CM प्रकाश सिंह बादल का 95 साल की उम्र में निधन हो गया। उन्होंने मोहाली के फोर्टिस अस्पताल में अंतिम सांस ली। बादल देश की राजनीति के सबसे बुजुर्ग नेता थे। उनके समर्थक शिरोमणि अकाली दल के चंडीगढ़ सेक्टर 28 स्थित कार्यालय में सुबह 10 से दोपहर 12 बजे तक अंतिम दर्शन कर सकेंगे (पूरी खबर पढ़ें)